Bonaventure Nahimana

**Bonaventure Nahimana** (født 3. juni 1959 i Gisebuzi i Ruanda-Urundi) er en burundisk katolsk prelat og erkebiskop av Gitega.
## Liv og virke
### Bakgrunn
Bonaventure Nahimana gikk på barneskolen i Giheta og senere på gutteseminaret i Mugera. Fra 1979 studerte han filosofi og katolsk teologi ved *Pierre Claver interdiocesane seminar* i Burasira. 
### Prest
Nahimana ble presteviet den 10. august 1986 av erkebiskopen av Gitega, Joachim Ruhuna.

Etter at Bonaventure Nahimana en kortere tid var studieprefekt ved gutteseminaret i Mugera i 1986, ble han ansvarlig for kallspastoralarbeid i erkebispedømmet Gitega samme år og også kapellan i Mugera i 1987. Fra 1988 til 1993 virket Nahimana som lærer ved gutteseminaret i Mugera. Bonaventure Nahimana var da ansvarlig for katolsk utdanning i erkebispedømmet Gitega før han ble rektor for gutteseminaret i Mugera i 1995. 

I 1998 ble Nahimana sendt til Elfenbenskysten for videre studier, og han tok der lisensiat i pedagogikk ved *Institut en Sciences Pédagogiques et Religieuses* i Abidjan i 2001. 

Etter at han kom tilbake til hjemlandet, ble han spiritual ved *Pierre Claver interdiocesane seminar* i Burasira. Fra 2002 var Bonaventure Nahimana rektor for *Pierre Claver Interdiocesane seminar* i Burasira og sekretær for Kommisjonen for kallspastoral og seminarer innen Den burundiske bispekonferanse.
### Biskop av Rutana
Den 17. januar 2009 utnevnte pave Benedikt XVI ham den første biskopen av bispedømmet Rutana, etablert samme dato. Erkebiskopen av Gitega, Simon Ntamwana, ordinerte ham til biskop den 28. mars samme år i katedralen *Saint Joseph* i Rutana; medkonsekratorer var biskopen av Bururi, Venant Bacinoni, og biskopen av Ruyigi, Joseph Nduhirubusa. 

I 2012 deltok Bonaventure Nahimana i biskopssynoden om nyevangeliseringen. 

Den 6. desember 2019 ble Nahimana visepresident for Den burundiske bispekonferanse og president for Kommisjonen for kallspastoral og seminarer.

### Erkebiskop av Gitega
Pave Frans utnevnte ham til erkebiskop av Gitega den 19. februar 2022.

Den 15. desember 2022 ble han oresident for Den bureubndiske bispekonferanse..

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Bernardin Gantin (1922-2008) *1957
* Erkebiskop Simon Ntamwana (1946-) *1989
* Erkebiskop *Bonaventure Nahimana* (1959- ) *2009
## Referanser